stanford-oval/wikipedia huggingface dataset:
Chassey-Beaupré

| Chassey-Beaupré |
| --- | --- |
 vaakuna
 Chassey-Beaupré
 Koordinaatit: 48°27′34″N, 5°25′58″E 
Valtio:  Ranska
Alue:  Grand Est
Departementti:  Meuse
Arrondissementti:  Commercy
Pinta-ala:  
 – Kokonaispinta-ala:  14,11 km²
Väkiluku (2017):  88
Aikavyöhyke:  UTC+1
Postinumero:  55130
Suuntanumero(t):  55104
Infobox OKVirheellinen NIMI-arvo: 
Chassey-Beaupré on kunta Koillis-Ranskassa Meusen departementissa Grand Estin alueella. Kunnassa asui 88 asukasta vuonna 2017 ja sen pinta-ala on 14,11 neliökilometriä.
Chassey-Beauprén väkiluku on pienentynyt 35 asukkaalla vuodesta 2007, jolloin kunnassa asui 123 asukasta. Vuonna 2012 kunnan väkiluku oli 108, eli siellä asui 20 asukasta enemmän kuin vuoden 2017 väestönlaskennassa.
Aiheesta muualla

Kuvia tai muita tiedostoja aiheesta Chassey-Beaupré Wikimedia Commonsissa
Bundeskanzleramt

| Bundeskanzleramt |
| --- | --- |
 {{{kuvateksti}}}
Perustettu:  1949
Budjetti:  62 miljoonaa euroa (2015)[lähde? ]
Bundeskanzleramt Berlin, viraston päätoimipaikka vuodesta 2001.
Bundeskanzleramt (lyhenne BK, BKAmt) on Saksan liittokanslerin virasto. Virastoa johtaa kansliapäällikkö, joka on 8. joulukuuta 2021 alkaen ollut sosiaalidemokraatti Wolfgang Schmidt, Scholzin hallituksen erikoisasiainministeri.
Tehtävä ja organisaatio

Liittokanslerin viraston tehtävät ovat:
liittokanslerin tehtävään liittyvien tärkeiden tietojen kokoaminen muilta ministereiltä
ministereiden töiden koordinointi, esim. liittopäivien esittämien kysymyksiin vastaaminen
liittovaltion hallinnon toiminnan takaaminen.
Virasto on jaettu kuuteen osastoon:
osasto 1: sisä- ja oikeuspolitiikka
osasto 2: ulko-, turvallisuus- ja kehitysyhteistyöpolitiikka
osasto 3: sosiaali-, terveys-, työmarkkina- ja infrastruktuuri- ja yhteiskuntapolitiikka
osasto 4: talous- ja valtiovarainpolitiikka
osasto 5: Eurooppa-politiikka
osasto 6: liittovaltion tiedustelupalvelu ja sen koordinointi.
Tämä jaottelu noudattelee politiikan suuria asiakokonaisuuksia, esim. kohta 2 koskee maan ulkoasiainministeriöä.
Virastotalo

Liittokanslerin viraston toiminnot sijaitsevat saman nimisessä rakennuksessa Berliinin Tiergartenissa. Rakennus on valmistunut vuonna 2001. Se on osa hallintokorttelissa sijaitsevaa Band des Bundes -nimistä rakennuskokonaisuutta, jonka ovat suunnitelleet arkkitehdit Axel Schultes ja Charlotte Frank. Rakennuksen yhteydessä on myös Saksan liittokanslerin virka-asunto.
Kuvagalleria

Palais Schaumburg, eli Budeskanzleramtin toimisto Bonnissa.
Bundeskanzleramt Berlin nähtynä Valtiopäivätalosta
Bundeskanzleramt Berlin yöaikana
Liittokansleri Angela Merkel ja Yhdysvaltain entinen ulkoministeri John Kerry Berliinin Buneskanzleramtilla, Valtiopäivätalo näkyy ikkunasta
Brickell Key

Brickell Key
Brickell Key helmikuussa 2010.
| --- | --- |
Muut nimet:  Claughton Island
Sijainti:  Miami Miami-Dade, Florida Yhdysvallat
Korkein kohta:  0,9 m
| --- | --- |
Asukasluku:  2 189 (2010)
muokkaa - muokkaa wikitekstiä - muokkaa Wikidataa
Brickell Key on keinotekoinen saari Miamin rannikolla, Floridassa, Yhdysvalloissa. Saarta kutsutaan myös Claughton Islandiksi. Brickell Key sijaitsee Miamin keskustan ja Miamijoen itäpuolella.
Historia

Henry Flagler johti 2,7 metrin syvyisen, Miamijoen suusta johtavan kanavan kaivamista vuonna 1897. Projekti johti kahden pienen saaren muodostumiseen. Edward N. Claughton, Sr. osti saaret 1943 ja yhdisti ne yhdeksi, 180 000 neliömetrin kokoiseksi kolmionmuotoiseksi kokonaisuudeksi. 1970-luvun lopulla Swire Properties osti suurimman osan saaresta Claughtonilta
Galleria

Brickell Key etelästä katsottuna.
Brickell Key.
Aiheesta muualla

Kuvia tai muita tiedostoja aiheesta Brickell Key Wikimedia Commonsissa
25.824385°N, 80.190711°W
Chad Channing

| Chad Channing> Henkilötiedot |
| --- | --- |
Syntynyt: 31. tammikuuta 1967 (ikä 57)
Ammatti:  muusikko
Muusikko
Aktiivisena:  1985–
Tyylilajit:  hard rock, grunge, indie rock, alternative rock, punk rock, hardcore punk
Soittimet:  rummut, kitara, basso, laulu
Yhtyeet:  Nirvana, Child's Play, Stonecrow, Redband, East of the Equator, Tic Dolly Row, Mind Circus, The Methodists, Fire Ants, Before Cars
Levy-yhtiöt:  Sub Pop 
  [ Muokkaa Wikidatassa ] [ ohje ]  
Chad Channing (s. 31. tammikuuta 1967) on yhdysvaltalainen muusikko, joka toimi Nirvanan rumpalina vuosina 1988–1990, minkä jälkeen hänet korvasi Dave Grohl. Channing soitti rumpuosuudet Nirvanan ensimmäisellä albumilla, Bleachillä. Nevermind-levyllä hänen rummutustaan kuullaan kappaleessa ”Polly”. Nykyään Channing on basisti ja laulaja perustamassaan Before Cars -yhtyeessä.
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Chasséenin kulttuuri

Kirveenteriä
Chasséenin kulttuuri vallitsi Ranskassa ja lähialueilla myöhäisellä neoliittisella kivikaudella noin 4500–3500 eaa. Kulttuuri löydettiin Chassey-le-Campin löydöistä Saône-et-Loiren seuduilta. Kulttuurin alkuperä lienee Välimeren ja Atlantin rannikolla alkujaan levinneessä sydänsimpukkakeramiikassa. Chasséenin kulttuuri levisi laajalle Ranskan tasangoille, muun muassa Seinen altaaseen ja Loiren laaksoihin, ulottuen nykyisiin Haute-Saônen, Vauclusen, Alpes-de-Haute-Provencen, Pas-de-Calaisin ja Eure-et-Loirin departementteihin. Chasséenin kulttuurin ihmiset elivät monipuolisella maanviljelyllä kasvattaen muun muassa ruista ja omenoita, ja pitäen lampaita ja nautoja. Ihmiset elivät taloissa, joista koostui 100–400 asukkaan kyliä. Silloin ei tunnettu metalleja. Tämän tilalle tuli Seinen alueelle Seine-Oise-Marnen kulttuuri eli SOM 3100–2000 eaa., joka rakensi megaliittisia käytävähautoja, joissa on kirveiden kuvia. SOM-kulttuuri oli indoeurooppalainen. Marnejoen kalkkiin louhittiin megaliittimaisia luolahautoja.
Saviruukkuja
Aikajana

4500?: Chasséen-kylä Bercy nykyisessä Pariisissa
4400: Chasséen-kylä Saint-Michel du Touch Touloisen lähellä
4400: Rössenin kulttuuri ilmestyy Baume de Gonvillarsiin Haute-Saônessa.
3190: Chasséenin kulttuuri Calvadosissa
3530: Chasséenin kulttuuri Pas-de-Calaisissa
3450: Chasséenin kulttuuri päättyy Eure-et-Loiressa
3400: Chasséenin kulttuuri päättyy Saint-Mitressä (Alpes-de-Haute-Provence).
Chapter 27

| Chapter 27 |
| --- | --- |

Ohjaaja:  J. P. Schaefer
Käsikirjoittaja:  J. P. Schaefer
Tuottaja:   Naomi Despres  Alexandra Milchan  Robert Salerno 
Säveltäjä:  Anthony Marinelli
Kuvaaja:  Tom Richmond
Leikkaaja:  Andrew Hafitz
Pääosat:  Jared Leto
Valmistustiedot
Valmistusmaa:  Kanada, Yhdysvallat
Levittäjä:  Peace Arch Entertainment Netflix
Ensi-ilta:   Sundance Film Festival  25. tammikuuta 2007  Yhdysvallat 28. maaliskuuta 2008 
Kesto:  84 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Chapter 27 on yhdysvaltalainen elokuva John Lennonin murhaajasta, Mark David Chapmanista. Elokuvan pääroolissa Chapmania esittää Jared Leto. J. P. Schaeferin kirjoittama ja ohjaama elokuva tuli ensi-iltaan Sundance Film Festivalissa Tammikuussa 2007 Yhdysvalloissa ja Berlin Film Festivalissa helmikuussa.
Aluksi Chapter 27:n tuonti Yhdysvaltain teattereihin epäonnistui. Elokuva vuoti internetiin 23. maaliskuuta 2007. Elokuvateattereihin se tuli maaliskuussa 2008.
Elokuva näyttää Chapmanin elämää kolme päivää ennen Lennonin murhaa 8. joulukuuta 1980. Sen tarkoitus on selittää Mark Chapmanin mieltä ja ajatuksia tuolta ajalta. Elokuvan juoni perustuu Jack Jonesin kirjoittamaan Mark David Chapmanin elämäkertaan, Let Me Take You Down.
Elokuvan nimi Chapter 27 vihjaa jatkoa J. D. Salingerin romaaniin Sieppari ruispellossa, jossa on 26 kappaletta. Chapman kantoi kirjaa kädessään ampuessaan John Lennonin. Chapmanilla oli pakkomielle kirjaan, ja hän yritti elää kuten kirjan päähenkilö Holden Caulfield.
Jared Leto lihotti itseään yli 30 kiloa Chapmanin rooliin juomalla sulatettua jäätelöä, johon oli sekoitettu soijakastiketta ja oliiviöljyä. Nopean painonnousun aiheuttamista vaikutuksista keholleen Leto joutui käyttämään pyörätuolia.
Rooleissa

| 0 | 1 | 2 |
| --- | --- | --- |
|  Jared Leto  | … |  Mark David Chapman   |
|  Lindsay Lohan  | … |  Jude   |
|  Ursula Abbott  | … |  Jeri   |
|  George Bryant II  | … |  taksikuski   |
|  Kevin Cannon  | … |  Lennonin talon vartija   |
|  Melissa Demyan  | … |  Lennonin fani   |
|  Jeane Fournier  | … |  Eurooppalainen nainen   |
|  Judah Friedlander  | … |  Paul Goresh   |
|  Yuuki Hosokawa  | … |  Sean Lennon   |
|  Matthew Humphreys  | … |  Frederic Seaman   |
|  Mark Lindsay Chapman  | … |  John Lennon   |
|  Lauren Milberger  | … |  Gilda Radner   |
Vastaanotto

Elokuva sai jakautuneen vastaanoton kriitkoilta. Leton roolisuoritusta kehuttiin kuitenkin. Chapter 27 sai enemmän huomiota kuin samaa teemaa käsittelevä brittiläinen elokuva The Killing of John Lennon (2006), joka kertoo enemmän yksityiskohtia Chapmanin aikaisemmasta elämästä.
Chastellux-sur-Cure

| Chastellux-sur-Cure |
| --- | --- |

 Chastellux-sur-Cure
 Koordinaatit: 47°23′13″N, 3°53′18″E 
Valtio:  Ranska
Alue:  Bourgogne-Franche-Comté
Departementti:  Yonne
Arrondissementti:  Avallon
Pinta-ala:  
 – Kokonaispinta-ala:  10,6 km²
Korkeus:  325 m
Väkiluku (2018):  136 
 – Väestötiheys:  12 as./km²
Kunnan numero:  89089
Infobox OKVirheellinen NIMI-arvo: 
Chastellux-sur-Cure on kunta Ranskassa Yonnen departementissa Bourgogne-Franche-Comtén alueella. Se sijaitsee Curejoen varrella, noin 15 kilometriä Avallonin kaupungista etelään.
Château de Chastellux
Kunnan nähtävyys on 1000-luvulta peräisin oleva linna Château de Chastellux. Linna on jo silloin saanut nykyisen kolmion mallisen pohjan. Linnan länsipuolella oleva pääpuolustustorni La tour Saint-Jean on alkuperäinen osa linnaa. Jokilaaksoon päin oleva linna on rakennettu 1400-luvulla. Linna kuului jo tuolloin linnaa yhä hallitsevalle Beauvoir-Chastellux’n suvulle.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Chastellux-sur-Cure Wikimedia Commonsissa
Cevan lause

Kolmion ABC:n kulmista vedetään kulmanjakajat kolmion sivuille pisteisiin D, E ja F.
Cevan lauseella voi geometriassa osoittaa kolmiossa kolmen kulmanjakajan leikkaavan kaikki toisensa yhteisessä pisteessä. Ylemmän kuvan tapauksessa leikkauspiste sijaitsee kolmion sisällä, mutta mikään ei estä leikkauspisteen sijaitsemasta kolmion ulkopuolella. Silloin kulmanjakajien voivat olla mitä tahansa kärkien kautta kulkevia suoria.
Kun kolmiolle  \scriptstyle \triangle ABC on merkitty kantapisteet sivulle siten, että A' sijaitsee janalla BC, B' sijaitsee janalla AC ja C' janalla AB, leikkaavat kulmanjakajat AA', BB' ja CC' toisensa yhteisessä pisteessä, mikäli
Toinen esitysmuoto, jota käytetään tälle ehdolle, on
On huomattavaa, että yhtälön janat ovat suunnattuja janoja eli esimerkiksi  AB=-BA. Kun kolmion sivuja luetellaan yhtälöön, tulee ensin valita "kiertosuunta", jota myöten luetellut janat saavat positiivisia arvoja ja jota vastaan luetellut janat saavat negatiivisia arvoja.
Trigonometria

Trigonometrinen versio Cevan lauseesta kuuluu seuraavasti:
Olkoon D, E ja F pisteitä kolmion sivuilla BC, CA ja AB. Tällöin AD, BE ja CF leikkaavat samassa pisteessä jos ja vain jos
Cevan lauseen avulla voidaan siis todistaa useita kolmion kärkien kautta kulkevien suorien leikkaavan samassa pisteessä mikäli onnistutaan laskemaan kolmion sivujen jakosuhteet.
Historia

Varhaisimman säilyneen teoreeman ja sen todistuksen on esittänyt Yusuf ibn Ahmad al-Mu'taman ibn Hūd (kuoli vuonna 1085), joka hallitsi Espanjassa Zaragosassa. Kirjassaan Kitab al-Istikmal (arab. كتاب الإستكمال‎ eli suomeksi "Täydellisyyksien kirja") hän esitti lauseen lähes nykymuodossaan. Espanjalainen jesuiitta, joka käytti nimeä José Zaragozà, julkaisi Toledossa teoksen Geometría magna in minimis vuonna 1674, missä hän esitteli laajan teorian geometriasta sisältäen todistelut Cevan lauseesta. Zaragozàn todistelut perustuivat eri menetelmään kuin aikalaisellaan italialaisella Giovanni Cevalla. Hän esitti lauseen todistuksen neljä vuotta myöhemmin vuonna 1678 julkaisemassaan teoksessa De lineis rectis, jossa hän todisti lauseen edellä esitetyssä muodossa. Myöhemmin lause on merkitty hänen nimelleen muodossa Cevan lause.
Cevan lauseessa käytetty geometrinen konstruktio ei poikkea kovinkaan paljon Menelaoksen lauseen konstruktiosta. Menelaos (noin 70−140 jaa.), joka vaikutti Egyptin Aleksandriassa, käytti lausettaan todistaakseen muita geometrisia väitteitään. Se lienee tunnettu lause jo tuolloin ja mahdollisesti myös Eukleides (noin 300 eaa.) tunsi Menelaoksen esittämän tuloksen. Voidaan olla varmoja, että Menelaoksen lause on toiminut inspiraationa Cevan lauseen keksijöille.
Aiheesta muualla

Wikimedia Commonsissa on kuvia tai muita tiedostoja aiheesta .
Menelaus and Ceva sivuilla Math Pages
Derivations and applications of Ceva's Theorem sivuilla Cut the Knot
Trigonometric Form of Ceva's Theorem  sivuilla Cut the Knot
Glossary of Encyclopedia of Triangle Centers
Clark Kimberling: Conics Associated with a Cevian Nest (Arkistoitu – Internet Archive)
Warendorff, Jay:  Ceva's Theorem
Experimentally finding the centroid of a triangle with different weights at the vertices: a practical application of Ceva's theorem sivustolla Dynamic Geometry Sketches, Cinderellaa käyttävä dynaamisen geometrian sivusto.
Chapter 11

Chapter 11 tarkoittaa Yhdysvaltojen liittovaltion konkurssilain määräyksiä, jotka sääntelevat yrityksen uudelleenjärjestelyä tilanteessa, jossa yritys ei pysty suoriutumaan veloistaan. Menettely on samankaltainen kuin Suomen lainsäädännön mukainen yrityssaneeraus.
Chapter 11:tä ei tule sekoittaa Suomen lainsäädännön konkurssiin, jossa yrityksen varoja likvidoidaan. Sitä lähinnä on Yhdysvaltain lainsäädännön Chapter 7.
Suurimmat tapaukset

Historian suurin konkurssi oli Yhdysvaltain investointipankki Lehman Brothers, joka kirjasi 639 miljardia dollarin omaisuuden vuoden 2008 Chapter 11 -hakemuksen jättämisestä.
# Yritys ei selvinnyt uudelleenjärjestelystä
| Yhtiö | Julisti Chaper 11 hakemuksen | Kokonaisvarat ennen hakemusta (dollaria) | Varat  oikaistu vuoteen 2012 mennessä (dollaria) | tuomioistuin |
| --- | --- | --- | --- | --- |
| Lehman Brothers. # | 15.9.2008 | 639 063 000 800 | 639 063 000 000 | New Yorkin eteläinen |
| Washington Mutual # | 26.9.2008 | 327 913 000 000 | 327 913 000 000 | Delaware |
| Worldcom  | 21.7.2002 | 103 914 000 000 | 103 914 000 000 | New Yorkin eteläinen |
| General Motors  | 1.6.2009 | 82 300 000 000 | 82 300 000 000 | New Yorkin eteläinen |
| CIT Group | 1.11.2009 | 71 019 200 000 | 71 019 200 000 | New Yorkin eteläinen |
| Enron . #‡ | 2.12.2001 | 63 392 000 000 | 63 392 000 000 | New Yorkin eteläinen |
| Conseco | 18.12.2002 | 61 392 000 000 | 61 392 000 000 | Illinois pohjoinen |
| MF Global # | 31.10.2011 | 41 000 000 000 | 41 000 000 000 | New Yorkin eteläinen |
| Chrysler  | 30.4.2009 | 39 300 000 000 | 39 300 000 000 | New Yorkin eteläinen |
| Texaco | 12.4.1987 | 35 892 000 000 | 35 892 000 000 | New Yorkin eteläinen |
| Financial Corporation of America | 9.9.1988 | 33 864 000 000 | 33 864 000 000 | Kalifornian piiri |
| Penn Central Transportation Company # | 21.6.1970 | 7 000 000 000 | 7 000 000 000 | Pennsylvania eteläinen |
| Refco | 17.10.2005 | 33 333 172 000 | 33 333 172 000 | New Yorkin eteläinen |
| Global Crossing | 28.1.2002 | 30 185 000 000 | 30 185 000 000 | New Yorkin eteläinen |
| Pacific Gas and Electric Company | 6.4.2001 | 29 770 000 000 | 29 770 000 000 | Kalifornia pohjoinen |
| UAL Corporation | 9.12.2002 | 25 197 000 000 | 25 197 000 000 | Illinois pohjoinen |
| Delta Air Lines | 14.9.2005 | 21 801 000 000 | 21 801 000 000 | New Yorkin eteläinen |
| Delphi Automotive | 8.10.2005 | 22 000 000 000 | 21 801 000 000 | New Yorkin eteläinen |
Enron, Lehman Brothers, MF Global ja Refco ovat kaikki lopettaneet toimintansa, kun taas toiset hankkivat muut ostajat tai syntyivät uutena yrityksenä, jolla on samanlainen nimi.
‡ Enronin omaisuus otettiin 11.11.2001 jätetystä 10-Q: sta. Yhtiö ilmoitti, että vuosirahoitusta tarkasteltiin 11 luvun osalta.
Aiheesta muualla

US changes bankruptcy protection laws, BBC News (englanniksi)
Chapter 11-lainsäädäntö kokonaisuudessaan (englanniksi)
20 suurinta konkurssia/yrityssaneerausta Yhdysvalloissa (Arkistoitu – Internet Archive) (englanniksi)
Chapter 11 FAQ (englanniksi)
USA:n konkurssilainsäädännöstä (Talousvaliokunta, valiokuntaneuvos Pekka Nurminen) (Arkistoitu – Internet Archive)
Chasseur-luokka

| Chasseur-luokka |
| --- | --- |


Tekniset tiedot
Uppouma:  450 t (suunniteltu) 520 t (kuormattu)
Pituus:  64,2-65,4 m (pp)
Leveys:  6,5-6,7 m
Syväys:  3,1 m
Koneteho:  7 200 shp
Nopeus:  28 solmua
Miehistöä:  77-79
Aseistus
Meritorjunta:  6 × 65 mm/45 Mod 2 -tykkiä 3 × 450 mm torpedoputkea
Chasseur-luokka oli Ranskan laivaston neljän vuosian 1909-1910 valmistuneen hävittäjän muodostama alusluokka ensimmäisessä maailmansodassa. Luokkaan suunniteltu viides alus myytiin Perulle.
Suunnittelu

Lukuun ottamatta luokan nimikkoalusta Chasseuria, jonka kattilat olivat hiilikäyttöiset, luokan alukset käyttivät polttoaineenaan öljyä. Koeajoissa ne ylittivät asetetun nopeuden selvästi parhaan tuloksen ollessa 31 solmua. Luokan suurin heikkous oli turbiinimoottoreiden rikkoutumisherkkyys.
Alukset

| Nimi | Telakka | Kölinlasku | Vesille | Valmistui | Kohtalo |
| --- | --- | --- | --- | --- | --- |
| Chasseur | Chantiers et Ateliers Augustin Normand, Le Havre |  | 20. helmikuuta 1909 |  | poistettu kirjanpidosta lokakuussa 1919 |
| Janissaire | Penhöet, St. Nazaire |  | 12. huhtikuuta 1910 |  | poistettu kirjanpidosta lokakuussa 1920 |
| Fantassin | Forges et Chantiers de la Méditerranée, La Seyne |  | 17. kesäkuuta 1909 |  | uponnut 5. kesäkuuta 1916 |
| Cavalier | Chantiers et Ateliers Augustin Normand, Le Havre |  | 9. toukokuuta 1910 |  | koululaivaksi 1914 poistettu kirjanpidosta joulukuussa 1927 |
Cherokeen piirikunta (Etelä-Carolina)

Cherokeen piirikunta (engl. Cherokee County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 57 300 vuonna 2019. Piirikunnan hallintokeskus on Gaffneyn kaupunki. Piirikunta perustettiin vuonna 1897.
Aiheesta muualla

Kuvia tai muita tiedostoja aiheesta Cherokeen piirikunta (Etelä-Carolina) Wikimedia Commonsissa
Chernobyl Diaries

| Chernobyl Diaries |
| --- | --- |

Ohjaaja:  Bradley Parker
Käsikirjoittaja:  Oren Peli Carey Van Dyke Shane Van Dyke
Tuottaja:  Oren Peli Brian Witten
Säveltäjä:  Diego Stocco
Kuvaaja:  Morten Søborg
Leikkaaja:  Stan Stalfas
Pääosat:  Jesse McCartney Jonathan Sadowski Devin Kelley Olivia Taylor Dudley Nathan Phillips Ingrid Bolsø Berdal Dimitri Diatchenko
Valmistustiedot
Valmistusmaa:   Yhdysvallat
Tuotantoyhtiö:  Warner Bros.
Levittäjä:  Warner Bros.
Ensi-ilta:  25. toukokuuta 2012
Kesto:   86 min  88 min
Alkuperäiskieli:  englanti
Budjetti:  1 000 000 $
Tuotto:  37 157 648 $
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Chernobyl Diaries on yhdysvaltalainen kauhuelokuva, joka sijoittuu Ukrainaan Tšernobylin ydinvoimalaonnettomuusalueelle ja läheiseen pikkukaupunkiin. Pääosissa nähdään mm. Jesse McCartney sekä Jonathan Sadowski. Elokuvan käsikirjoittajana toimi Oren Peli, joka tunnetaan elokuvasta Paranormal Activity, ja elokuvan ohjasi Bradley Parker. Chernobyl Diaries kuvattiin Unkarissa ja Serbiassa.
Elokuva alkaa, kun joukko nuoria kiertelee Euroopassa ja Kiovaan saavuttuaan he päättävät käydä Prypjatin aavekaupungissa, joka sijaitsee Tšernobylin ydinonnettomuusalueen vieressä. He saavat oppaakseen Jurin ja pääsevät alueelle, mutta yön koittaessa he jäävät kaupunkiin loukkuun auton moottorivian takia. Sitten he huomaavat, etteivät he ole yksin...
Rooleissa

| 0 | 1 | 2 |
| --- | --- | --- |
|  Ingrid Bolsø Berdal  | … |  Zoe   |
|  Dimitri Diatchenko  | … |  Juri   |
|  Olivia Dudley  | … |  Natalie   |
|  Devin Kelley  | … |  Amanda   |
|  Jesse McCartney  | … |  Chris   |
|  Nathan Philips  | … |  Michael   |
|  Jonathan Sadowski  | … |  Paul   |
Chasseradès

| Chasseradès |
| --- | --- |

 Chasseradès
 Koordinaatit: 44°33′07″N, 3°49′36″E 
Valtio:  Ranska
Alue:  Languedoc-Roussillon
Departementti:  Lozère
Arrondissementti:  Mende
Väkiluku:  150
Infobox OKVirheellinen NIMI-arvo: 
Chasseradès on kunta eteläisessä Ranskassa Lozèren departementissa Languedoc-Roussillonin alueella.
Vuonna 1878 kirjailija Robert Louis Stevenson poikkesi Chasseradès’n kylässä vaeltaessaan aasin kanssa Cévennesin seudulla. Hän kirjoitti matkastaan kirjan Travels with a Donkey in the Cévennes. Nykyään hänen kulkemansa reitti tunnetaan Stevensonin vaelluspolkuna (Chemin de Stevenson).
Chemin de Stevenson
Tunnettuja kuntalaisia

Marcel Ilpide, syntyperäinen kyläläinen kilpapyöräilijä, joka tuli viimeiseksi vuoden 1930 Ranskan ympäriajossa, ja voitti täten viimeiseksi tulleelle myönnettävän punaisen lyhdyn palkinnon (Lanterne rouge).
Aiheesta muualla

Kuvia tai muita tiedostoja aiheesta Chasseradès Wikimedia Commonsissa
Chinde

| Chinde |
| --- | --- |
Laskupaikka:  laskee Sambesiin suistoalueella
Maat:   Mosambik
Chinde on Sambesin sivujoki Mosambikissa. Lähellä mereen laskemistaan Sambesi jakaantuu useaan matalaan osaan, jotka muodostavat soistuneen deltan. Chinde eroaa deltan pohjoisuomasta, ja laskee mereen muodostaen purjehduskelpoisen väylän. Chinden rannalla on noin 16 500 asukkaan Chinden kaupunki.
Chassagne-Montrachet

| Chassagne-Montrachet |
| --- | --- |
 Saint Marcin kirkko
 vaakuna
 Chassagne-Montrachet
 Koordinaatit: 46°56′16″N, 4°43′45″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  6,5 km²
Väkiluku (2021):  275 
 – Väestötiheys:  42 as./km²
Kunnan numero:  21150
 
 Kunnan kotisivut 
Infobox OKVirheellinen NIMI-arvo: 
Chassagne-Montrachet on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 15 kilometriä Beaunen kaupungista lounaaseen.
Chassagne-Montrachetin viiniköynnöksiä
Kylä ja kirkko tuhoutuivat vuonna 1479, kun Burgundin herttuakunta liitettiin Ranskan kuningaskuntaan. Vuonna 1484 rakennettiin pyhälle Markukselle omistettu kappeli. Vuonna 1686 kappeliin rakennettiin laiva, ja se muutettiin kirkoksi. Vuonna 1774 kirkkoon lisättiin vielä kaksi sivukäytävää.
Viinintuotanto

Kunnan alue sijaitsee Côte de Beaunen viinintuotantoalueella, ja siellä tuotetut viinit saavat käyttää Chassagne-Montrachet (AOC) laatumerkintää.
Aiheesta muualla

Kuvia tai muita tiedostoja aiheesta Chassagne-Montrachet Wikimedia Commonsissa